Etter seksten år som vaktmester og driftssjef ved Universitetet i Oslo, begynte han med utkjøring av telefonkataloger. På 1970-tallet starter han Lufthavnparkering, senere EuroPark (etablert 1979). Dette var en familiebedrift, i 1996 eid av Indigo Invest, og i 2000 notert med aktivitet i 60 byer i Skandinavia. Sønnene Kenneth og Rune var også viktige medarbeidere. Etter salget i 1999 av den svenske, danske og norske delen av Europark til tyske Apcoa for mellom 600 og 900 millioner kroner var han i 2000 den i Norge med tredje høyeste inntekt. Bentsen beholdt da den finske delen og utvidet til de baltiske land, samt stod for Parkeringshus A/S som drev stort i Oslo, blant annet Paleet parkering. Han kjøpte Huitfeldt-eiendommene på Snarøya i 2005 for opp under 100 millioner. I 2013 etablerer han OnePark med den oppsagte EuroPark-direktør Arne Molden (født 1958) som leder.